pythainlp/thai-wiki-dataset-v4 huggingface dataset:
ฟุตบอลชิงแชมป์แห่งชาติยุโรป 2020 รอบคัดเลือก กลุ่มดี

กลุ่มดีของ ฟุตบอลชิงแชมป์แห่งชาติยุโรป 2020 รอบคัดเลือก เป็นหนึ่งในสิบกลุ่มที่ใช้ตัดสินหาทีมเข้ารอบสำหรับทัวร์นาเมนต์ ฟุตบอลชิงแชมป์แห่งชาติยุโรป 2020 รอบสุดท้าย. กลุ่ม ดี ประกอบไปด้วยห้าทีม: เดนมาร์ก, จอร์เจีย, ยิบรอลตาร์, สาธารณรัฐไอร์แลนด์ และ สวิตเซอร์แลนด์, โดยที่พวกเขาจะลงเล่นในการพบกันหมดในรูปแบบเหย้าและเยือน.
สองทีมที่ดีที่สุดจะได้เข้ารอบสุดท้ายโดยอัตโนมัติ. ไม่เหมือนกับครั้งก่อนหน้านี้, การมีส่วนร่วมของ รอบเพลย์ออฟ จะไม่ถูกนำมาตัดสินขึ้นอยู่กับผลการแข่งขันจากรอบคัดเลือกรอบแบ่งกลุ่ม, แต่แทนที่ขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2018–19.
นัด.
โปรแกรมการแข่งขันจะถูกปล่อยออกมาโดยยูฟ่าในวันเดียกันกับการจับสลาก, ซึ่งได้จัดขึ้นเมื่อวันที่ 2 ธันวาคม ค.ศ. 2018 ใน ดับลิน. แต่ละเวลาคือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ผู้ทำประตู.
การแข่งขันทั้งหมดมี 59 ประตูที่ทำได้ใน 20 นัด สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ฟุตบอลชิงแชมป์แห่งชาติยุโรป 2020 รอบคัดเลือก กลุ่มเอฟ

กลุ่มเอฟของ ฟุตบอลชิงแชมป์แห่งชาติยุโรป 2020 รอบคัดเลือก เป็นหนึ่งในสิบกลุ่มที่ใช้ตัดสินหาทีมเข้ารอบสำหรับทัวร์นาเมนต์ ฟุตบอลชิงแชมป์แห่งชาติยุโรป 2020 รอบสุดท้าย. กลุ่ม เอฟ ประกอบไปด้วยหกทีม: หมู่เกาะแฟโร, มอลตา, นอร์เวย์, โรมาเนีย, สเปน และ สวีเดน, โดยที่พวกเขาจะลงเล่นในการพบกันหมดในรูปแบบเหย้าและเยือน.
สองทีมที่ดีที่สุดจะได้เข้ารอบสุดท้ายโดยอัตโนมัติ. ไม่เหมือนกับครั้งก่อนหน้านี้, การมีส่วนร่วมของ รอบเพลย์ออฟ จะไม่ถูกนำมาตัดสินขึ้นอยู่กับผลการแข่งขันจากรอบคัดเลือกรอบแบ่งกลุ่ม, แต่แทนที่ขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2018–19.
นัด.
โปรแกรมการแข่งขันจะถูกปล่อยออกมาโดยยูฟ่าในวันเดียกันกับการจับสลาก, ซึ่งได้จัดขึ้นเมื่อวันที่ 2 ธันวาคม ค.ศ. 2018 ใน ดับลิน. แต่ละเวลาคือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ผู้ทำประตู.
การแข่งขันทั้งหมดมี 97 ประตูที่ทำได้ใน 30 นัด สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ฟุตบอลชิงแชมป์แห่งชาติยุโรป 2020 รอบคัดเลือก กลุ่มเจ

กลุ่มเจของ ฟุตบอลชิงแชมป์แห่งชาติยุโรป 2020 รอบคัดเลือก เป็นหนึ่งในสิบกลุ่มที่ใช้ตัดสินหาทีมเข้ารอบสำหรับทัวร์นาเมนต์ ฟุตบอลชิงแชมป์แห่งชาติยุโรป 2020 รอบสุดท้าย. กลุ่ม เจ ประกอบไปด้วยหกทีม: อาร์มีเนีย, บอสเนียและเฮอร์เซโกวีนา, ฟินแลนด์, กรีซ, อิตาลี และ ลิกเตนสไตน์, โดยที่พวกเขาจะลงเล่นในการพบกันหมดในรูปแบบเหย้าและเยือน.
สองทีมที่ดีที่สุดจะได้เข้ารอบสุดท้ายโดยอัตโนมัติ. ไม่เหมือนกับครั้งก่อนหน้านี้, การมีส่วนร่วมของ รอบเพลย์ออฟ จะไม่ถูกนำมาตัดสินขึ้นอยู่กับผลการแข่งขันจากรอบคัดเลือกรอบแบ่งกลุ่ม, แต่แทนที่ขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2018–19.
นัด.
โปรแกรมการแข่งขันจะถูกปล่อยออกมาโดยยูฟ่าในวันเดียกันกับการจับสลาก, ซึ่งได้จัดขึ้นเมื่อวันที่ 2 ธันวาคม ค.ศ. 2018 ใน ดับลิน. แต่ละเวลาคือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ผู้ทำประตู.
การแข่งขันทั้งหมดมี 7 ประตูที่ทำได้ใน 3 นัด สำหรับค่าเฉลี่ย ประตูต่อนัด (ณ วันที่ 23 มีนาคม ค.ศ. 2019).
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ขบวนการโจรสลัด โกไคเจอร์ VS ตำรวจอวกาศ เกียบัน THE MOVIE

ขบวนการโจรสลัด โกไคเจอร์ VS ตำรวจอวกาศ เกียบัน THE MOVIE (; โรมาจิ: "Kaizoku Sentai Gōkaijā Tai Uchū Keiji Gyaban Za Mūbī") เป็นภาพยนตร์ที่นำผลงานจากละครชุดของซูเปอร์เซ็นไตซีรีส์ ขบวนการโจรสลัด โกไคเจอร์ และ ซีรีส์ตำรวจอวกาศ ตำรวจอวกาศเกียบัน มาปรากฏในเรื่องเดียวกัน ผลิตโดยโตเอะ คัมปะนี ออกฉายในประเทศญี่ปุ่นเมื่อวันที่ 21 มกราคม ค.ศ. 2012
แสดงโดย โอบะ เคนจิ (大葉 健二)
 ตำรวจอวกาศที่เคยทำหน้าที่ในการปกป้องโลกจากกลุ่มอาชญากรอวกาศมาคูในอดีต ปรากฏตัวในโลกมนุษย์อีกครั้งโดยได้รับคำสั่งจากสำนักงานตำรวจอวกาศบนดาวเบิร์ดจับกุมซันการ์คโดยซ้อนแผนว่าทำการจับกุมโกไคเจอร์เพื่อสืบหาต้นตอที่แท้จริง เขาได้พลาดท่าถูกจับกุมและพาตัวไปยังคุกอวกาศ ทำให้โกไคเจอร์บุกคุกอวกาศเพื่อช่วยเหลือเขา ในอดีต เขาได้เคยช่วยเหลือมาเวลรัสในวัยเด็กให้รอดพ้นจากการโจมตีของซันแก็คมาแล้วครั้งหนึ่ง พร้อมกับสอนความกล้าหาญให้กับมาร์เวลรัส
แบทเทิลเคนย่าแห่งแบทเทิลฟีเวอร์ เจที่ต่อกรกับองค์กรสมาคมลับเอกอส
เด็นจิบลูแห่งขบวนการไฟฟ้า เด็นจิแมนที่ต่อกรกับเผ่าเวเดอร์
หัวหน้าเรือนจำในบรรยากาศมาคุ เป็นลูกหลานของดอน โฮเลอร์ผู้นำกลุ่มอาชญากรอวกาศมาคู
หุ่นยนต์เลียนแบบเกียบันที่ซันการ์คและอาชูราดะสร้างขึ้นมา มีความสามารถรูปแบบเดียวกับเกียบัน
กลุ่มวิญญาณชั่วร้ายจาก ขบวนการเทพสวรรค์ โกเซย์เจอร์ หัวหน้ากลุ่มวอร์สตาร์, ยูมะจู และ แมทรินติส โดยปรากฏเป็นภาพมายา ซึ่งสามารถเปลี่ยนแปลงรูปแบบตั้งแต่ โรโบก็อก, คิงกอน และ มอนส์ เดรก ตามลำดับ
 ทรีนอยด์ลำดับที่ 12 ของ เอโวเลี่ยน ที่กลับใจมาอยู่กับอาบะเรนเจอร์ ภายหลังจบจากศึกตัดสินครั้งสุดท้ายกับเอโวเลี่ยนลงนั้นเขาได้เปิดกิจการโรงแรมออนเซ็น ต่อมาได้ถูกจับกุมและคุมขังในคุกอวกาศ
 อดีตสปายของอินเฟรเซีย ในระหว่างที่โกไคเจอร์พยายามช่วยเหลือผู้ที่ถูกจองจำในคุกอวกาศ บันคิวเรียได้หลงเสน่ห์และขอร้องให้โจช่วยตนแหกคุก
 พากย์โดย กิงกะ บันโจ (銀河万丈)
 ผู้นำสูงสุดของดาร์คชาโดว์ ถูกจับกุมและคุมขังในคุกอวกาศ
 แสดงโดย ยามาซาคิ มามิ (山崎真実)
 ลูกน้องของเก็กโค ปัจจุบันได้เลิกจากการเป็นนักโจรกรรม และประกอบอาชีพเป็นนางแบบให้กับนิตยสารต่างๆ เพื่อการอยู่รอดของดาร์คชาโดว์ ถูกจับกุมและคุมขังในคุกอวกาศเช่นเดียวกันกับเก็กโค
 พากย์โดย อิชิดะ อากิระ (石田 彰)
 อดีตแมลงวันคู่ใจของเมเล่ เขาได้กลับจากประเทศอินเดียเพื่อมาที่ญี่ปุ่นพร้อมกับเกคิไวโอเล็ต ต่อมาเขาก็ได้ถูกจับกุมและคุมขังในอวกาศ
 3 แกนนำรัฐมนตรีแห่งไกอาร์ค
เจ้าหญิงอันนาแห่งบาวาเรีย

เจ้าหญิงอันนาแห่งบาวาเรีย  ประสูติเมื่อวันที่ 15 มีนาคม 2521 ณ มิวนิก ประเทศเยอรมนี ทรงเป็นพระธิดาใน เจ้าชายลุดวิจ เฟอร์ดินานด์แห่งไซน์-วิตเกนชไตน์-เบอร์เลบวร์ค กับ เคาน์เตสอิวอนน์ พระอิสริยยศเดิมคือ (เจ้าหญิงอันนาแห่งไซน์-วิตเกนชไตน์-เบอร์เลบวร์ค) พระองค์ทรงมีพระเชษฐาและพระขนิษฐา 3 พระองค์ พระองค์ทรงการศึกษาในประวัติศาสตร์และการเมืองจากมหาวิทยาลัยสแตนฟอร์ด และการเขียนโปรแกรมสร้างสรรค์ในมหาวิทยาลัยอีสต์แองเกลีย ต่อมาเมื่อทรงเรียนจบ พระองค์ทรงงานในฐานะนักข่าว อีกทั้งยีงทรงเป็นนักเขียนชีวะประวัติของบุคคลสำคัญของประเทศ
เสกสมรส.
เจ้าหญิงอันนาแห่งไซน์-วิตเกนชไตน์-เบอร์เลบวร์ค ทรงเสกสมรสกับ ท่านพระองค์ชายเอมานูเอล ซึ่งทั้ง 2 พระองค์เป็นเจ้าชายและเจ้าหญิงของราชวงศ์เยอรมันเหมือนกัน โดยเสกสมรสเมื่อวันที่ 6 สิงหาคม 2548 เจ้าหญิงแอนน์ รับพระราชทานพระอิสริยยศcละฐานันดรคือ เฮอร์รอยัลไฮเนส เจ้าหญิงอันนาแห่งบาวาเรีย พระชายา โดยงานเสกสมรสนั้น มีแขกร่วมงานเพียง 300 คน ทั้ง 2 มีพระบุตรดังนี้
ฮิสทรี

ฮิสทรี (อังกฤษ:History;เกาหลี:히스토리) เป็นกลุ่มบอยแบนด์ชาวเกาหลีใต้สังกัด เปิดตัวอย่างเป็นทางการเมื่อวันที่ 26 เมษายน 2013 ประกอบด้วยสมาชิก 5 คนคือ คยองอิล, โดคยอน, ชีฮยอง, แจโฮ และ อีจอง ฮิสทรีเป็นกลุ่มบอยแบนด์กลุ่มแรกของโลเอ็นเอ็นเตอร์เทนเมนต์ ต่อมาในปี 2017 ได้มีการยุบวงอย่างเป็นทางการเมื่อวันที่ 12 พฤษภาคม
พระเจ้าสีหหนุ

พระเจ้าสีหหนุ เป็นพระราชาแห่งแคว้นสักกะ พระองค์เป็นพระราชบิดาของพระเจ้าสุทโธทนะ และเป็นพระอัยกาของพระโคตมพุทธเจ้า
พระราชวงศ์.
พระองค์เป็นพระราชโอรสของพระเจ้าชยเสนะและเป็นพระอนุชาของพระนางยโสธร ได้อภิเษกสมรสกับพระนางกัญจนา ซึ่งเป็นพระราชธิดาของพระเจ้าเทวทหะสักกะ พระนางกัญจนาและพระเจ้าสีหหนุ ได้มีพระราชโอรสธิดา 6 พระองค์ ดังนี้
ในฐานะที่พระเจ้าสุทโธทนะเป็นเจ้าชาย ท่านมีพระปรีชาสามารถในการใช้ดาบและอาวุธในการสู้รบ พระเจ้าสีหหนุก็ได้รู้สึกโสมนัสอย่างมาก และให้เจ้าชายสุทโธทนะครองบัลลังก์ต่อจากพระองค์ และพระองค์ก็ทรงอนุญาตให้พระราชโอรสอภิเษกสมรสกับพระนางสิริมหามายาและพระนางปชาบดีโคตมีแห่งโกลิยวงศ์
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 7 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้ง.
เขต 1.
เขตเลือกตั้งที่ 1 ประกอบด้วยอำเภอเมืองเชียงราย (ยกเว้นตำบลท่าสาย ตำบลสันทราย ตำบลป่าอ้อดอนชัย ตำบลห้วยสักและตำบลดอยลาน)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายเอกภพ เพียรพิเศษ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขต 2.
เขตเลือกตั้งที่ 2 ประกอบด้วยอำเภอแม่ลาว อำเภอแม่สรวยและอำเภอเวียงป้าเป้า 
เขต 3.
เขตเลือกตั้งที่ 3 ประกอบด้วยอำเภอพานและอำเภอเมืองเชียงราย (เฉพาะตำบลท่าสาย ตำบลสันทราย ตำบลป่าอ้อดอนชัย ตำบลห้วยสักและตำบลดอยลาน)
เขต 4.
เขตเลือกตั้งที่ 4 ประกอบด้วยอำเภอเทิง อำเภอป่าแดด อำเภอเวียงชัยและอำเภอเวียงเชียงรุ้ง
เขต 5.
เขตเลือกตั้งที่ 5 ประกอบด้วยอำเภอเชียงของ อำเภอเวียงแก่น อำเภอขุนตาล อำเภอพญาเม็งรายและอำเภอเชียงแสน (เฉพาะตำบลแม่เงิน)
เขต 6.
เขตเลือกตั้งที่ 6 ประกอบด้วยอำเภอแม่สาย อำเภอดอยหลวงและอำเภอเชียงแสน (ยกเว้น ตำบลแม่เงิน)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายพีรเดช คำสมุทร ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขต 7.
ประกอบไปด้วยอำเภอแม่จัน และอำเภอแม่ฟ้าหลวง
ตีรถังกร

ในแนวคิดของศาสนาเชน ตีรถังกร (แปลว่า ผู้ทำท่าสำหรับลุยข้ามน้ำ) คือพระผู้ช่วยให้รอด (saviour) และศาสดาผู้สั่งสอนธรรมะในศาสนาเชน คือ ทางที่ถูกที่ควร คำว่า "ตีรถังกร" หลัก ๆ แล้วหมายถึงผู้สร้างตีรถะ คือสะพานที่จะพาข้ามทะเลแห่งการเวียนว่ายตายเกิด (สังสารวัฏ) ผู้ที่นับถือศาสนาเชนถือว่าองค์ตีรถังกรนั้นเป็นบุคคลที่หายากยิ่ง ผู้สามารถก้าวข้ามสงสารคือการเวียนว่ายตายเกิดไปได้ด้วยตนเอง และยังนำพาผู้อื่นให้เชื่อและปฏิบัติตามหนทางนั้น เมื่อตีรถังกรองค์หนึ่งสามารถเข้าถึงแก่นแท้ของธรรมชาติของจิตและวิญญาณแล้ว จะเข้าถึง "เกวลญาณ" (ภาวะสัพพัญญู) และตีรถังกรองค์แรกคือผู้ที่รื้อฟื้นศาสนาเชนขึ้นมาอีกครั้ง การหลุดพ้นจากสัมสาระในเชน เรียกว่า "โมกษะ
ตีรถังกรพระนามว่าพระมาลลีนาถ (Māllīnātha) เชื่อกันว่าเป็นเป็นสตรี พระนามเดิมว่า "พระนางมัลลิ" (Malli bai) ในเศวตัมพร (Svetambara) ในขณะที่ทิคัมพร (Digambara) เชื่อว่าตีรถังกรทั้ง 24 พระองค์เป็นบุรุษทั้งสิ้น รวมถึงพระมัลลินาถด้วย ลัทธิทิฆัมพรเชื่อว่าสตรีสามารถเข้าถึงสวรรค์ได้สูงสุดที่ชั้น 16 และถ้าจะหลุดพ้น (โมกฆษะ) ต้องกลับชาติมาเกิดใหม่เป็นบุรุษเท่านั้น
จักรวาลวิทยาเชนเชื่อว่า กงล้อแห่งเวลานั้นแบ่งเป็นสองส่วน คือ "อุตสรรปิณี" (Utsarpiṇī) คือวัฏจักรเวลาที่กำลังเพิ่มขึ้น และ "อวสรรปิณี" คือวัฏจักรเวลาที่กำลังลดลง กล่าวคือเวลาในปัจจุบัน ในแต่ละจักรวาลของวัฏจักรเวลาปัจจุบัน (อวสรรปิณี) จะแบ่งเป็น 24 ตีรถังกร ส่วนในอุตสรรปิณี มีตีรถังกรมากมายหาสิ้นสุดมิได้ ตีรถังกรองค์แรกในอวสรรปิณีคือพระฤษภเทพ ผู้สร้างและจัดการให้มนุษย์อยู่กันอย่างสันติกลมเกลียวในสังคม และมีตีรถังกรองค์สุดท้ายคือองค์ปัจจุบันคือพระมหาวีระ (599–527 ก่อน ค.ศ.) ประวัติศาสตร์มีการบันทึกการดำรงอยู่ของพระมหาวีระและตีรถังกรองค์ที่ 23 คือ พระปารศวนาถ
ถึงแม้ตีรถังกรจะเป็นที่เคารพบูชาในศาสนาเชน แต่ความยิ่งใหญ่เดียวกันนี้เชื่อกันว่ามีอยู่ได้ในสิ่งมีชีวิตทุกชนิด รวมถึงมนุษย์ที่นับถือศาสนาอื่นนอกเหนือจากศาสนาเชน
รายพระนาม.
รายพระนามตีรถังกรทั้ง 24 องค์ในจักรวาลปัจจุบัน หน่วยที่ปรากฏในตารางเป็นหน่วยที่ปรากฏในบันทึกของเชน ได้แก่ "Dhanuṣa" คือ ศอก, "hatha" คือ หัตถ์ หรือ มือ และช่วงเวลา หนึ่ง "ปูรวะ" คือ 8,400,000 x 8,400,000 = 70,560,000,000,000 ปี
ประติมาณวิทยา.
รูปเคารพขององค์ตีรถังกรมักสร้างในกริยานั่งขัดสมาธิ (ปัทมาสนะ) หรือ ยืนสมาธิ (Khadgasana หรือ Kayotsarga) ในทิคัมพรและเศวตัมพร ต่างมีการสร้างองค์ตีรถังกรต่างกัน โดยทิคัมพรนิยมสร้างให้ตีรถังกรอยู่ในลักษณะเปลือยกาย ไม่มีแม้แต่เครื่องตกแต่งใด ๆ ส่วนเศวตัมพรมีการสวมเสื้อผ้าและมีเครื่องตกแต่งกาย การเปลือยกายนั้นหมายถึงการที่ตีรถังกรสามารถละทิ้งทุกสิ่งในโลกได้ ไม่หลือแม้นแต่ความต้องการในทรัพย์สมบัติหรือความอับอาย บนพระกายมักพบศรีวัตสะบนพระอุระ (อก) และดิลกระหว่างคิ้ว
ยูฟ่าเนชันส์ลีก ฤดูกาล 2018–19 ลีกบี

ยูฟ่าเนชันส์ลีก ฤดูกาล 2018–19 ลีก บี เป็นดิวิชันที่สองของ ฤดูกาล 2018–19 ของ ยูฟ่าเนชันส์ลีก, ฤดูกาลแรกของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.
รูปแบบ.
ลีก บี ถูกแบ่งออกเป็น 12 อันดับสมาชิกยูฟ่าจากอันดับที่ 13–24, แยกอยู่ในสี่กลุ่มที่มีสามทีม. ผู้ชนะของแต่ละกลุ่มจะได้ผ่านเข้าสู่ยูฟ่าเนชันส์ลีก รอบสุดท้าย, และทีมอันดับที่สามของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2020–21 ลีกเอ, และทีมอันดับที่สามของแต่ละกลุ่มจะถูกตกชั้นสู่ ยูฟ่าเนชันส์ลีก ฤดูกาล 2020–21 ลีกซี.
กลุ่ม.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 24 มกราคม ค.ศ. 2018 ตามผลการจับสลาก.
เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ผู้ทำประตู.
มีการทำประตู 48 จากการแข่งขัน 24 เฉลี่ย ต่อนัด
การทำประตู 3 ครั้ง
หมายเหตุ.
<templatestyles src="Reflist/styles.css" />
โจน ครอว์ฟอร์ด

โจน ครอว์ฟอร์ด (23 มีนาคม ค.ศ. 1906 – 10 พฤษภาคม ค.ศ. 1977) ชื่อเกิด ลูซิล เฟย์ เลอซูเออร์ (Lucille Fay LeSueur) เป็นนักแสดงภาพยนตร์ชาวอเมริกัน เธอเริ่มต้นอาชีพด้วยการเป็นนักเต้นและนักร้องคอรัส ครอว์ฟอร์ดได้เซ็นต์สัญญากับเอ็มจีเอ็ม ตั้งแต่ปี ค.ศ. 1925 
ในทศวรรษ 1930 ครอว์ฟอร์ดเริ่มมีชื่อเสียงและเป็นคู่แข่งของทั้ง นอร์มา เชียเรอร์ และ เกรทา การ์โบเพื่อนร่วมงานในเอ็มจีเอ็มแรกเริ่มครอว์ฟอร์ดมักเล่นหญิงสาวที่ทำงานหนักซึ่งพบรักและประสบความสำเร็จ ตัวละครและเรื่องราวเหล่านี้ได้รับการตอบรับอย่างดีจากผู้ชมในยุคเศรษฐกิจตกต่ำและได้รับความนิยมจากผู้หญิง ครอว์ฟอร์ดกลายเป็นหนึ่งในดาราภาพยนตร์ที่โด่งดังที่สุดของฮอลลีวูดและเป็นหนึ่งในผู้หญิงที่มีรายได้สูงสุดในสหรัฐอเมริกา ในปี 1945 เธอได้แสดงใน Mildred Pierce และได้รับรางวัลออสการ์ สาขานักแสดงนำหญิงยอดเยี่ยม และได้เข้าชิง อีก 2 ครั้ง จาก "Possessed" (1947) และ "Sudden Fear" (1952) ครอว์ฟอร์ดยังคงแสดงในภาพยนตร์และโทรทัศน์ตลอดช่วงทศวรรษ 1950 และ 1960 เธอประสบความสำเร็จในบ็อกซ์ออฟฟิศด้วยภาพยนตร์สยองขวัญที่ประสบความสำเร็จอย่างสูง "Whatever Happened To Baby Jane?" (1962) ซึ่งเธอแสดงร่วมกับ เบตตี เดวิสคู่แข่งของเธอ
หลังจากแสดงภาพยนตร์สยองขวัญเรื่อง "Trog" ในปี 1970 ครอว์ฟอร์ดลาออกจากวงการภาพยนตร์และใช้ชีวิตสันโดษจนถึงวาระแก่กรรมครอว์ฟอร์ดเสียชีวิตในปี 1977 จากโรคกล้ามเนื้อหัวใจตายจากการขาดเลือดในวัย 71 ปี หลังจากที่เธอเสียได้ 1 ปี Christina Crawford ผู้เป็นหนึ่งในลูกเลี้ยงของเธอและมีความสัมพันธ์ที่ไม่ดีต่อกันนั้น ได้ตีพิมพ์หนังสือเกี่ยวกับความทรงจำของเธอในชื่อว่า Mommie Dearest ต่อมาได้สร้างเป็นภาพยนตร์ในปี 1981 นำแสดงโดย เฟย์ ดันนาเวย์ 
สถาบันภาพยนตร์อเมริกันให้เธออยู่อันดับ 10 ของดาราหญิงที่ยิ่งใหญ่ที่สุดของภาพยนตร์คลาสสิกฮอลลีวูด
ยากูซ่า 3

ยากูซ่า 3  เป็นวิดีโอเกมแนวต่อสู้-ผจญภัยภาคที่สามของซีรีส์เกม "ยากูซ่า" พัฒนาโดย CS1 Team และจัดจำหน่ายโดยเซก้า ตัวเกมวางจำหน่ายในญี่ปุ่นและเอเชียตะวันออกเฉียงใต้ในวันที่ 26 กุมภาพันธ์ 2009 และในอเมริกาเหนือและยุโรปในวันที่ 9 มีนาคม 2010 และวันที่ 12 มีนาคม 2010 ตามลำดับ ตัวเกมฉบับรีมาสเตอร์วางจำหน่ายในฐานะเป็นส่วนหนึ่งของชุดรวม "ยากูซ่ารีมาสเตอร์คอลเลกชัน" โดยได้วางจำหน่ายที่ญี่ปุ่นบนเพลย์สเตชัน 4 ในวันที่ 9 สิงหาคม 2018 และทั่วโลกในวันที่ 20 สิงหาคม 2019 และได้วางจำหน่ายบนไมโครซอฟท์ วินโดวส์ และ เอกซ์บอกซ์วันในวันที่ 28 มกราคม 2021 เกมภาคต่อ "ยากูซ่า 4" วางจำหน่ายที่ญี่ปุ่นในวันที่ 18 มีนาคม 2010
ตาราฟึม

ตาราฟึม (Tarafım, [tɑɾɑˈfɯm]; มาตุภูมิของข้า) เป็นเพลงชาติของกากาอูซียา ซึ่งเป็นเขตปกครองตนเองของประเทศมอลโดวา ประพันธ์โดย Mihail Colsa ใน ค.ศ. 1995 เขียนคำร้องโดย Mina Kosä และนำมาใช้อย่างเป็นทางการโดยสมัชชาประชาชนกาเกาเซียใน ค.ศ. 1999
เพลงสรรเสริญสาธารณรัฐบูเรียเตีย

เพลงสรรเสริญสาธารณรัฐบูเรียตียา เป็นหนึ่งในสัญลักษณ์สถานะของ สาธารณรัฐบูเรียตียา พร้อมกับ ธงชาติ และ ตราแผ่นดิน 
เพลงชาตินี้ยังเคยเป็นเพลงชาติไม่เป็นทางการ สมัยที่บูเรียตียายังเป็นสาธารณรัฐปกครองตนเองหนึ่งของโซเวียตรัสเซีย ในนาม "สาธารณรัฐสังคมนิยมโซเวียตปกครองตนเองบูร์ยัต" ระหว่าง ค.ศ. 1983 ถึง 1990 ในฉบับภาษารัสเซียในชื่อ "เพลงแห่งแผ่นดินเกิด" ประพันธ์โดย ดัมบา ฌัลซาราเยฟ (รัสเซีย: Дамба Жалсараев; หรือ ฌัลสะแร็น ดัมบีน บูร์ยัต: Жалсарайн Дамбын; Zhalsarayn Dambyn) และแปลเป็นภาษารัสเซียโดย อะเล็ก ดมีตริยิฟ (รัสเซีย: Олег Дмитриев; Oleg Dmitriyev) และทำนองโดยนักแต่งเพลงชาวบูร์ยัต และครูสอนดนตรี อะนาโตลีย์ อันเดรเยฟ (รัสเซีย: Анатолий Андреев; Anatoliy Andreyev) 
ในฉบับภาษารัสเซียสมัยโซเวียต ร้องโดย ดูการ์ฌัป ดาชียิฟ (รัสเซีย/บูร์ยัต: Дугаржап Дашиев; Dugarzhap Dashiev) 
เพลงนี้ถูกนำมาใช้วันที่ 20 เมษายน 1995 ตามกฎหมายมาตรา N121-I "ในเพลงชาติของสาธารณรัฐบูเรียตียา"
เนื้อเพลง.
เนื้อเพลงของเพลงสรรเสริญมีทั้งภาษาบูร์ยัต และภาษารัสเซีย
ท่อนที่ 1
ไทกา ทะเลสาบ และทุ่งหญ้า
ท่านเต็มไปด้วยแสงแดดอันงดงาม
ผลิบานสะพรั่งจากชายฝั่งถึงอีกชายฝั่ง
จงปลึ้มปิติเถิด แผ่นดินมาตุภูมิของเรา
ท่อนที่ 2
เหล้าลิงกอนเบอร์รี่ ลมหายใจของต้นเบิร์ดเชอร์รี่
ถูกแช่ด้วยดอกโรสแมรี่สีม่วง
ข้าไม่เพียงแค่หายใจ แต่ข้าดมดื่มกลิ่นอันหอมหวาน
แห่งที่ราบและป่าไม้ในประเทศของข้า
ท่อนที่ 3
แผ่นดินนี้ยอมรับคำขอบคุณแห่งความกตัญญู
รักษาด้วยน้ำศักดิ์สิทธิ์จากไบคาล
ข้าจึงได้รับพลังที่ไม่เคยเกิดขึ้นมาก่อน
เพื่อเส้นทางที่ยาวและยากลำบาก
ท่อนที่ 4
เราเป็นหนึ่งเดียวกับเจ้า ณ แผ่นดินเรา
โชคชะตาของเจ้า กลายเป็นของข้าด้วยกัน
ข้าขอคำนับท่านจากใจของข้า ประเทศที่ข้ารักเอย
บูเรียตียาที่รักของข้าเอย!
"โอ มาตุภูมิ!"
เจ้าชายมานูเอลแห่งบาวาเรีย

เจ้าชายมานูเอลแห่งบาวาเรีย  ประสูติเมื่อวันที่ 27 ธันวาคม 2515 เป็นพระโอรสพระองค์ใหญ่ใน เจ้าชายเลโอปอล์ดแห่งบาวาเรีย กับ เออซูลาร์ เออคิเมน พระองค์ประสูติก่อนพระบิดาและพระมารดาจะเสกสมรสกัน 5 ปี ถึงแม้ว่าภายหลังที่พระบิดาและพระมารดาเสกสมรสกันแล้ว แต่พระองค์และพระอนุชาและพระขนิษฐาอีก 3 พระองค์ก็ทรงถูกละเว้นในการสืบทอดตำแหน่งประมุขแห่งราชวงศ์บาวาเรีย และเมื่อวันที่ 3 มีนาคม 2542 เจ้าชายฟรันซ์ ดยุกแห่งบาวาเรีย พระประมุขพระองค์ปัจจุบันแห่งราชวงศ์บาวาเรีย ยอมรับการเสกสมรสของพระองค์กับ เจ้าหญิงอันนาแห่งบาวาเรีย พระชายา ซึ่งภายหลังการเสกสมรสนั้น พระบุตรยังเป็นที่ถกเถียงในการสืบทอดตำแหน่งในอนาคต
เจ้าชายมานูเอลแห่งบาวาเรีย ทรงจบการศึกษาจากมหาวิทยาลัยโคลัมเบีย และทรงได้รับการถวายปริญญาเอกจากมหาลัยแห่งนี้ ปัจจุบันทรงเป็นนักวิจัยเรื่องโรคหัวใจ
เสกสมรส.
พระองค์ทรงเสกสมรสกับ เจ้าหญิงอันนาแห่งบาวาเรีย ซึ่งทั้ง 2 พระองค์เป็นเจ้าชายและเจ้าหญิงของราชวงศ์เยอรมันเหมือนกัน โดยเสกสมรสเมื่อวันที่ 6 สิงหาคม 2548 เจ้าหญิงแอนน์ รับพระราชทานพระอิสริยยศcละฐานันดรคือ เฮอร์รอยัลไฮเนส เจ้าหญิงอันนาแห่งบาวาเรีย พระชายา โดยงานเสกสมรสนั้น มีแขกร่วมงานเพียง 300 คน ทั้ง 2 มีพระบุตรดังนี้
เจ้าชายฟรันทซ์-โยเซ็ฟแห่งบาวาเรีย

เจ้าชายฟรันทซ์-โยเซ็ฟแห่งบาวาเรีย  ประสูติเมื่อวันที่ 21 กันยายน 2500 เป็นพระโอรสลำดับที่ 2 และพระองค์แรกใน เจ้าชายรัสโซแห่งบาวาเรีย และ เจ้าหญิงเตเรซาแห่งบาวาเรีย พระองค์ไม่ทรงเสกสมรส จึงไม่มีพระบุตร โดยปัจจุบันพระองค์ทรงงานในด้านของโบสถ์ออสติน อาลาดอกก์ ซึ่งอยู่ทางตอนใต้ของบาวาเรีย จนกระทั่งปี 2539 พระองค์ทรงย้ายไปประทับในแทนซาเนีย ปัจจุบันพระองค์ทรงงานในด้านของนักบุญในประเทศเคนยา
เจ้าชายฟรันทซ์-โยเซ็ฟแห่งบาวาเรีย ทรงอยู่ในลำดับที่ 6 ในการสืบทอดตำแหน่ง ดยุกแห่งบาวาเรีย
เจ้าชายอาดัลแบร์ทแห่งบาวาเรีย (ประสูติ ค.ศ. 1944)

เจ้าชายอาดัลแบร์ทแห่งบาวาเรีย  ประสูติเมื่อวันที่ 27 ธันวาคม 2487 เป็นพระโอรสพระองค์ที่ 2 ในเจ้าชายค็อนสตันทีนแห่งบาวาเรีย กับ เจ้าหญิงมารีอา อาเดิลกุนเดอแห่งโฮเอินท์ซ็อลเลิร์น-ซีคมาริงเงิน มีพระเชษฐา 1 พระองค์และพระขนิษฐา 1 พระองค์ คือ เจ้าชายเลโอพ็อลท์แห่งบาวาเรีย กับ เจ้าหญิงอีซาเบ็ลแห่งบาวาเรีย
เสกสมรส.
เจ้าชายอาดัลแบร์ทแห่งบาวาเรีย ทรงเสกสมรสจำนวน 2 ครั้ง ครั้งแรกกับ มารีออน โควอนสกี เมื่อวันที่ 9 พฤษภาคม 2521 ซึ่งพระชายาพระองค์นี้เป็นธิดาของคหบดีของบาวาเรีย แต่ก็หย่าร้างกันในวันที่ 11 พฤศจิกายน 2526 ไม่มีพระบุตร ต่อมาพระองค์ทรงเสกสมรสครั้งที่ 2 กับ ซานดรา บรูโกวิชดี เมื่อวันที่ 3 มีนาคม 2542 แต่มีพระบุตรที่ประสูติก่อนงานเสกสมรสแล้ว 2 พระองค์คือ
คิลดิสเลิฟ

คิลดิสเลิฟ  เป็นอีพีภาษาเกาหลีชุดที่สองของเกิร์ลกรุปเกาหลีใต้ แบล็กพิงก์ ออกจำหน่ายวันที่ 5 เมษายน ค.ศ. 2019 โดยวายจีเอนเตอร์เทนเมนต์ และอินเตอร์สโคป ซึ่งเป็นอีพีแรกที่ออกจำหน่ายนับตั้งแต่การออกจำหน่ายสแควร์อัป ในเดือนมิถุนายน ค.ศ. 2018 และเป็นการออกจำหน่ายครั้งแรกโดยค่ายอินเตอร์สโคป โดยมีซิงเกิลชื่อเดียวกันเป็นซิงเกิลนำ
เบื้องหลัง.
วายจีเอนเตอร์เทนเมนต์ได้กล่าวว่า เพลงใหม่จะมีความ "เข้มข้น" มากกว่าเพลงที่ผ่านมา แต่ยังมี "จังหวะที่หนักแน่น" เหมือนเพลง"ตู-ดู ตู-ดู" และท่าเต้นของเพลงจะมีการ "เคลื่อนไหว" มากกว่าท่าเต้นในเพลงใด ๆ ของแบล็กพิงก์
อายายรา

ไอยายรา("Victory") เป็นเพลงสรรเสริญโดยพฤตินัยของรัฐ อับคาเซีย ที่ได้รับการยอมรับบางส่วน มันถูกนำมาใช้ในปี ค.ศ.1992 เนื้อร้องเพลงประพันธ์โดย Gennady Alamia และทำนองประพันธ์โดย Valery Chkadua
ประวัติ.
เนื้อเพลงเขียนขึ้นหลังจากประกาศเอกราชของอับคาเซีย ในปี 1992 แรงบันดาลใจมาจากเพลงปฏิวัติ "" ที่เกิดขึ้นในช่วงระยะเวลาสั้นในสมัย สาธารณรัฐประชาธิปไตยแห่งจอร์เจีย (2461-2464)
ในปี 1994 หลังจาก สงครามเพื่อเอกราชกับจอร์เจีย เวลเอรี ชัคคาดัว (Valery Chkadua) ได้แต่งเพลงตามคำขอเป็นการส่วนตัวของประธานาธิบดีอับคาเซียคนแรก Vladislav Ardzinba Chkadua โดยศึกษาภายใต้ Sergei Prokofiev และ Dmitry Shostakovich ได้ร่วมแรงบันดาลใจของชาวบ้านหลายคนไว้ในเพลง Chkadua ผู้ปฏิเสธค่าส่วนแบ่งสำหรับงานเขียนเพลงในช่วงฤดูหนาวในบ้านที่ไม่ร้อนจัด และปกคลุมด้วยน้ำแข็ง แต่ได้รับที่อยู่อาศัยเป็นการขอบคุณจากประธานาธิบดี
หลังจากการเลือกตั้งประธานาธิบดีคนที่สองของอับคาเซีย Sergei Bagapsh ออกคำสั่งประกาศให้ "เพลงสรรเสริญสาธารณรัฐ อับคาเซีย" นำมาใช้อย่างเป็นทางการมีชื่อว่า "Aiaaira" เป็นเพลงเพลงชาติ วันที่ 24 ตุลาคม ค.ศ. 2007
เพลงชาติไครเมีย

เพลงชาติไครเมีย (#เปลี่ยนทาง ;) เป็น เพลงชาติอย่างเป็นทางการของ คาบสมุทรไครเมีย เพลงชาตินี้ประพันธ์โดย Alemdar Karamanov และทำนองประพันธ์โดย Olga Golubeva 
เพลงนี้ถูกนำมาใช้หลังจากการประกวดที่จัดขึ้นโดย Verkhovna Rada จาก (รัฐสภา) ไครเมีย เมื่อวันที่ 26 กุมภาพันธ์ ค.ศ. 1992 มันถูกนำมาใช้อย่างเป็นทางการเมื่อวันที่ 18 ตุลาคม ค.ศ. 2000 
เพลงนี้ถูกใช้งานโดยทั้ง สาธารณรัฐไครเมีย (สหพันธรัฐรัสเซีย) และ สาธารณรัฐปกครองตนเองไครเมียของยูเครน
ซเดราลิยีตซา (เพลงชาติ)

เพลงชาติสโลวีเนีย  ต้นฉบับเป็นของ ฟิกูราตั้ม คาร์เมน (figuratum Carmen) บทกวี ในศตวรรษที่ 19 กวีชาวสโลวีเนีย France Prešeren ได้รับแรงบันดาลใจจากแนวคิดของ "เสรีภาพ เสมอภาค ภราดรภาพ" , และเป็นหนึ่งใน สัญลักษณ์ประจำชาติ ของ สโลวีเนีย ครั้งที่เป็นประเทศอธิปไตย
เนื้อและเพลง.
เนื้อหาของเพลงชาติสโลวีเนียปัจจุบันทั้งหมดหรือบางส่วน เขียนขึ้นในศตวรรษที่ 19 โดยฟรานเซส ปรีเชเรน (France Prešeren) กวีชาวสโลวีเนีย ต่อมาบทเพลงที่ถูกเขียนขึ้นโดย สตานโก ปรีเมอล (Stanko Premrl) นักแต่งเพลงชาวสโลวีเนีย ในปี 1905 เน้นความเป็นสากล และถูกนำไปใช้ในปี ค.ศ. 1994 เป็นเพลงที่มี "พระราชบัญญัติว่าด้วยสัญลักษณ์ประจำชาติของสโลวีเนีย" อย่างไรก็ตามก่อนการล่มสลายของยูโกสลาเวีย เนื้อเพลงและดนตรีถูกนำมาใช้ร่วมกันเป็นเพลงชาติโดยสาธารณรัฐสังคมนิยมสโลวีเนีย เมื่อวันที่ 27 กันยายน 2532 ดังนั้นจึงเป็นเพลงชาติของสาธารณรัฐสังคมนิยมสโลวีเนีย สาธารณรัฐสโลวีเนีย ในฐานะสาธารณรัฐที่เป็นองค์ประกอบของสหพันธ์สาธารณรัฐสังคมนิยมยูโกสลาเวีย ตั้งแต่วันที่ 8 มีนาคม 2533 ถึง 25 มิถุนายน 2534 เช่นกัน 
สถานะทางกฎหมาย.
ในฐานะที่เป็นงานศิลปะที่ตีพิมพ์ในวารสาร "Official Gazette" ข้อความและทำนองของบทที่เจ็ดของเพลงนี้ถือว่ามีคุณสมบัติเป็นงานอย่างเป็นทางการและเป็นไปตามมาตรา 9 ของกฎหมายลิขสิทธิ์และสิทธิที่เกี่ยวข้องของสโลวีเนีย การนำใช้งานถูกควบคุมโดย "พระราชบัญญัติควบคุมตราแผ่นดิน ธงและเพลงของสาธารณรัฐสโลวีเนียและ ธงชาติสโลวีเนีย" ซึ่งตีพิมพ์ใน "ราชกิจจานุเบกษาอย่างเป็นทางการ" ในปี ค.ศ. 1994 ที่สำคัญทำนองเพลงที่นำมาใช้อย่างเป็นทางการถูกเขียนขึ้นในคีย์ B-flat Major
เนื้อเพลง.
<templatestyles src="Col-begin/styles.css"/>
เพลงประวัติศาสตร์.
เพลงชาติสโลวีเนียเพลงแรกในปี 1960 จนกระทั่งต้นยุค 90, คือ "นาเปรจ ซาสตาวา สลาเว" ("เดินหน้าหน้าธงแห่งความรุ่งโรจน์"), วรรณกรรมภาษาสโลวีเนีย ครั้งแรกเคยแปลเป็นภาษาอังกฤษ
เครื่องอิสริยาภรณ์โมซัมบิก

ข้อมูลต่อไปนี้แสดงรายการของเครื่องอิสริยาภรณ์โมซัมบิก ได้รับการตราไว้ในกฎหมายรัฐบัญญัติ ผ่านความเห็นชอบโดย รัฐสภาแห่งสาธารณรัฐ เมื่อเดือนมีนาคม ค.ศ. 2011. โดยประธานาธิบดี ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ ให้แก่ข้าราชการเจ้าหน้าที่ของรัฐบาล กำลังพลกองทัพโมซัมบิก และ ครูอาจารย์ บุคลากรด้านการศึกษา เนื่องในวันสำคัญของชาติ มีดังนี้.
กระทุ่มนา

กระทุ่มนา กระท่อมขี้หมู หรือ ตุ้มแซะ (ชื่อวิทยาศาสตร์: "Mitragyna diversifolia") เป็นพืชในวงศ์เข็ม ลักษณะเป็นไม้ต้น สูง 8–15 เมตร หูใบรูปขอบขนาน ยาว 1–1.5 เซนติเมตร ใบเป็นใบเดี่ยวรูปไข่หรือรูปรี ออกเรียงตรงข้าม ยาว 5–16 เซนติเมตร ก้านใบยาว 1–2.5 เซนติเมตร ดอกออกเป็นช่อแบบช่อกระจุกแน่น เรียงคล้ายช่อกระจุกแยกแขนงสั้น ๆ หรือช่อซี่ร่ม เส้นผ่านศูนย์กลาง 1.5–2 เซนติเมตร มีใบประดับย่อยรูปเส้นด้าย ยาว 2–3 มิลลิเมตร หลอดกลีบเลี้ยงยาวประมาณ 1.5 มิลลิเมตร ปลายจักตื้น ๆ หลอดกลีบดอกยาว 3–4 มิลลิเมตร กลีบรูปสามเหลี่ยม ยาว 2.5–3.5 มิลลิเมตร ก้านชูอับเรณูสั้น อับเรณูยาวประมาณ 2 มิลลิเมตร รังไข่เกลี้ยง ก้านและยอดเกสรเพศเมียยาว 6–7 มิลลิเมตร ออกดอกเดือนมิถุนายน–กรกฎาคม ผลแบบผลแห้งแตก ช่อผลเส้นผ่านศูนย์กลาง 1.3–1.8 เซนติเมตร ผลย่อยรูปไข่ ยาวประมาณ 5 มิลลิเมตร ภายในมีเมล็ดจำนวนมาก
กระทุ่มนามีถิ่นกำเนิดในจีนตอนใต้ เอเชียตะวันออกเฉียงใต้ไปจนถึงเกาะนิวกินี ขยายพันธุ์ด้วยการเพาะเมล็ดหรือตอนกิ่ง ปลูกเป็นไม้ประดับเพราะดอกมีกลิ่นหอมอ่อน ๆ ใบกระทุ่มนามีสรรพคุณแก้ท้องร่วง แก้บิดมูกเลือด เปลือกต้นใช้รักษาโรคผิวหนัง คุดทะราด
บูชา (ศาสนาฮินดู)

บูชา หรือ ปูชา (สันสกฤต: pūjā; เทวนาครี: पूजा) คือพิธีกรรมสวดภาวนาของศาสนาฮินดู เพื่อถวายการบูชาแด่เทพฮินดู, รับขวัญและให้การต้อนรับแขกผู้มาเยือน หรือ เพื่อเฉลิมฉลองในเชิงศาสนาเกี่ยวกับเหตุการณ์ในชีวิต "บูชา" เป็นภาษาสันสกฤต แปลว่า "ให้เกียรติ" หรือ "แสดงความเคารพ" บูชาเป็นพิธีกรรมจำเป็นในฮินดู ประกอบด้วยการถวายบุปผชาติ (ดอกไม้) น้ำสะอาดและอาหาร ต่อผู้ที่จะรับการบูชา ทั้งองค์เทพ บุคคล หรือวิญญาณผู้ล่วงลับ การมีปฏิสัมพันธ์ระหว่างมนุษย์กับองค์เทพ หรือกับคุรุ เรียกว่า ทรรศน แปลว่า การมองเห็น (seeing)
บูชา สามารถพบได้ในพระพุทธศาสนา (ดูเพิ่มที่: บูชาในพระพุทธศาสนา) และในศาสนาเชน (ดูเพิ่มที่: ทราวยบูชา; Dravya Puja)
บูชาสามารถประกอบได้หลากหลายโอกาส และสถานที่ ตั้งแต่ที่เรือนของผู้ประกอบพิธีกรรมไปจนถึงในโบสถ์พราหมณ์ และในเทศกาลต่าง ๆ บูชายังใช้จัดเพื่อฉลองเหตุการณ์สำคัญของชีวิต เช่น การคลอดบุตร, พิธีมงคลสมรส และการขึ้นบ้านใหม่หรือเปลี่ยนอาชีพ ส่วนบูชาที่จัดเพื่อบูชาเทพเช่น ทุรคาบูชา ลักษมีบูชา เป็นต้น บูชาไม่ใช่พิธี "บังคับ" ในศาสนา สำหรับศาสนิกชนบางกลุ่มอาจเป็นพิธีประจำ, นาน ๆ ครั้ง, ประจำปี หรือไม่เคยประกอบเลยก็มี เช่นเดียวกับในโบสถ์พราหมณ์ที่บางแห่งมีการจัดเป็นประจำจนไปถึงแทบจะไม่เคยจัดเลย
บูชาแบ่งออกเป็นสองประเภท คือ นิคมบูชา (Nigama Puja) เป็นบูชาที่ไม่ต้องใช้เทวรูปหรือรูปเคารพของเทพเจ้า เช่น ในการบูชาพระอัคนี เทพแห่งไฟ จะใช้การจุดไฟแทนการใช้ภาพขององค์เทพ ตรงข้ามกับใน อาคมบูชา (Āgama Puja) ซึ่งต้องมีรูปเคารพ การบูชานั้นสามารถประกอบด้วยตัวศาสนิกชนเองผ่านการสวดบทสวดและเพลงสวด อาจมีการจุดตะเกียง (diya) และธูป ประกอบไปด้วย ในขณะที่บางโอกาสอาจมีนักบวช (บูชารี) มาช่วยสวดในกรณีที่เป็นบทและพิธีกรรมที่ซับซ้อน เครื่องเสวยเช่นอาหาร ผลไม้ และขนมหวาน สำหรับพิธีที่ประกอบในโบสถ์พราหมณ์หรือมีบูชารีประกอบพิธีกรรม หลังเสร็จการบูชาแล้วจะกลายเป็น "ประสาท" (Prasada)ซึ่งจะถูกนำมาแจกจ่ายระหว่างผู้ที่มาร่วมการบูชา
ทั้งนิคมบูชาและอาคมบูชานั้นพบโดยทั่วไปในอินเดีย ในขณะที่ศาสนาฮินดูแบบบาหลี ที่อินโดนีเซีย พบแบบอาคมบูชาเป็นหลัก ทั้งในเรือนและในวัด (ปูรา) การบูชานี้จะเรียกว่า "ฮียัง" (Hyang) หรือ "เซ็มบาฮียัง" (Sembahyang)
องค์ประกอบ.
การประกอบพิธีบูชานั้นแตกต่าง กันไปตามท้องที่และลัทธิ นักภารตวิทยา Jan Gonda สรุปขั้นตอน 16 ขั้นสำหรับพิธีบูชาเต็มรูปแบบ ที่พบในบูชาต่าง ๆ เรียกว่า โศทษะอุปัชรา (shodasha upachara) ได้แก่
ในบางครั้งมีการเพิ่มขั้นตอนอื่น ๆ ด้วย เช่น
นอกเหนือจากพิธีกรรม 16 ขั้นนี้แล้ว ยังพบพิธีกรรมรูปแบบอื่น ๆ อีก เช่น
อย่างไรก็ตาม องค์ประกอบ ขั้นตอน โครงสร้างของการบูชา แตกต่างกันไปตามความเชื่อ ภูมิภาค วัดที่จัด หรือแม้แต่บุคคล
ลอฟเซิงกือร์

ลอฟเซิงกือร์ (แปลชาติเพลงชาติ) หรือที่รู้จักในชื่อ " เป็น เพลงชาติ ของ ไอซ์แลนด์ Sveinbjörn Sveinbjörnsson เป็นผู้แต่งเพลง ในขณะที่เนื้อเพลงถูกแต่งโดย Matthías Jochumsson เพลงนี้เป็นเพลงชาติเมื่อปี ค.ศ. 1944 เมื่อประเทศ ลงมติให้ยุติ การ รวมตัวกับเดนมาร์ก และกลายเป็นสาธารณรัฐในปัจุบัน 
มีชื่อเสียงอันโด่งอังอย่างมากในการร้องเพลงและเนื้อหา ทางศาสนาที่ แข็งแกร่งเป็นที่มาของความขัดแย้งในไอซ์แลนด์ในยุคเดียวกัน
ประวัติ.
ช่วงเวลาในช่วงปลายศตวรรษที่ 18 ได้พบเห็นดนตรีในไอซ์แลนด์ที่พัฒนาและความเจริญรุ่งเรือง แม้ว่าผู้แต่งเริ่มต้นหลายคนจะต้องศึกษา และค้าขายต่างประเทศเนื่องจากมีโอกาสไม่เพียงพอที่จะเสนอให้ที่บ้าน แต่พวกเขาก็สามารถนำสิ่งที่เรียนรู้มาสู่ไอซ์แลนด์ได้ หนึ่งในนักดนตรีเหล่านี้คือ Sveinbjörn Sveinbjörnsson ซึ่งเป็นบุคคลแรกจากบ้านเกิดของเขาที่จะติดตาม "อาชีพฐานะนักแต่งเพลงระหว่างประเทศ" เขาพักแรมใน เอดินบะระ ในช่วงต้นยุค 1870 และเขียนเพลงให้ Lofsöngurใน ทาวน์เฮาส์ที่ ตั้งอยู่ใน เมืองเอเดินเบอร์ก ใน ค.ศ. 1874ค.ศ. 1922 โดยเพลงกลายเป็นที่รู้จักกันดีและเป็นที่รักไปทั่วประเทศไอซ์แลนด์ว่าในการรับรู้นี้ Althing endowed Sveinbjörnsson ด้วย เงินบำนาญของรัฐ เขาเป็นนักแต่งเพลงคนแรกในประเทศที่ได้รับเกียรติครั้งนั้น 
ส่วนโคลงสั้น ๆ ของมันถูกเขียนโดย Matthías Jochumsson หนึ่งใน "กวีที่รักที่สุด" ในประเทศ ซึ่งเขายังเป็นนักบวช แม้ว่าแผ่นโลหะที่ระลึกในเอดินเบิร์ก อ้างว่าทั้งเพลงและเนื้อเพลงถูกเขียนขึ้นที่นั่น แต่ทุกวันนี้เชื่อว่าในความเป็นจริงแล้ว Jochumsson ได้ผลิตแผ่นไว้ที่หลังบ้าน เช่นเดียวกับ Sveinbjörnsson Jochumsson กลายเป็นกวีชาวไอซ์แลนด์คนแรกที่ได้รับเงินบำนาญจากรัฐ Althing ยังมอบให้เขา ชื่อของ " กวีแห่งชาติ "
มันถูกเขียนขึ้นเพื่อให้สอดคล้องกับการเฉลิมฉลองในปี ค.ศ. 1874 เพื่อเป็นเกียรติแก่หนึ่งพันปีตั้งแต่ นอร์ส มาถึงเกาะ เป็นครั้งแรก ด้วยเหตุนี้เองที่ทำให้ชื่อเต็มของเพลงสรรเสริญคือ "The Millennial Hymn of Iceland" เพลงนี้เล่นเป็นครั้งแรกในวันที่ 2 สิงหาคมของปีนั้น ในงานเฉลิมฉลองที่ วิหาร Reykjavík เพื่อรำลึกถึงเหตุการณ์สำคัญกับ กษัตริย์แห่งเดนมาร์ก (และต่อจากนั้น กษัตริย์แห่งไอซ์แลนด์) - Christian IX - ได้เข้าร่วมงานดังกล่าว อย่างไรก็ตามเพลงดังกล่าวไม่ได้นำมาใช้อย่างเป็นทางการในฐานะเพลงชาติของประเทศจนกระทั่ง 70 ปีต่อมาในปี 2487 เมื่อชาวไอซ์แลนด์ ลงคะแนนในการลงประชามติ เพื่อยุติการรวมตัวกันของรัฐ กับเดนมาร์ก และกลายเป็นสาธารณรัฐ
คำวิจารณ์.
แม้ว่าเพลงชาติไอซ์แลนด์จะมีสาม บท แต่เพลงแรกเท่านั้นที่ร้องเป็นบทประจำ เป็นที่เลื่องลือในการร้องเพลงที่ท้าทายอย่างมากเนื่องจากเสียงร้องที่มีระดับเสียงสูงและเสียงต่ำ "Lofsöngur" ได้รับการอธิบายว่าเป็น เพลงคริสเตียนของ พระเจ้ามีรูปแบบทางศาสนาที่แข็งแกร่ง ดังนั้นความเหมาะสมในฐานะเพลงชาติใน สังคมโลกที่เพิ่มขึ้น ของไอซ์แลนด์ในปัจจุบันจึงถูกต่อต้าน ไม่ถูกต่อต้านต่อความจริงที่ว่าประเทศยังคงรักษา ศาสนาอย่างเป็นทางการ ในรูปแบบของ โบสถ์ไอซ์แลนด์ บางคนแนะนำให้แทนที่ด้วยเพลงที่ไม่ใช่ศาสนาที่รวบรวมไว้ทั้งหมด
บอยสตอรี

บอยสตอรี  เป็นบอยกรุปชายจากประเทศจีน เป็นวงที่อยู่ภายใต้การดูแลของเอ็นซีซีเอนเตอร์เทนเมนต์ ก่อตั้งโดยเทนเซ็นต์ร่วมกับเจวายพีเอนเตอร์เทนเมนต์จีน เปิดตัวครั้งแรกเมื่อวันที่ 8 กันยายน 2560 กับซิงเกิลแรก "ฮาวโอลด์อาร์ยู" ต่อมาในปี 2561 ได้เปิดตัวอย่างเป็นทางการกับมินิอัลบั้ม "อินัฟ" ปัจจุบันประกอบไปด้วยสมาชิกจำนวน 6 คนคือ หานยฺหวี่, จื่อหาว, ซินหลง, เจ๋อ-ยฺหวี่, หมิงรุ่ย และชูย่าง แฟนดอมมีชื่อว่า "บอสส์"
ประวัติ.
การรวมตัว.
บอยสตอรีเป็นไอดอลที่มาจากการทดสอบความสามารถในรายการ《怪蜀黍来了》(Guaishushu is coming) ซึ่งเป็นรายการทดสอบความสามารถตามหาเด็กหนุ่มชาวจีนที่มีความสามารถในการร้อง แร็ป และเต้นเพื่อเข้ามาเป็นศิลปินภายใต้สังกัดเจวายพีเอนเตอร์เทนเมนต์ของทางฝั่งประเทศจีน
โครงการเปิดตัว.
ในช่วงก่อนการเปิดตัวได้มีการจัดทำโครงการก่อนเปิดตัว "Real! Project" ในปี 2560-2561 โดยโครงการนี้ปล่อยเพลงออกมา 4 เพลง ได้แก่ "ฮาวโอลด์อาร์ยู" ในวันที่ 8 กันยายน 2017, "คานต์สต็อป" ในวันที่ 15 ธันวาคม 2560, "จัมป์อัป" ในวันที่ 29 มีนาคม 2018 และ "แฮนด์ซัป" ในวันที่ 12 มิถุนายน 2561 ต่อมาได้มีการเปิดตัวอย่างเป็นทางการในเพลง "อินัฟ" ในวันที่ 21 กันยายน 2561 และได้มีการปล่อยมินิอัลบัมชุดแรกคือ "อินัฟ"
โครงการทั้งหมด.
2016《怪蜀黍来了》(Guaishushu is coming)
    รายการทดสอบความสามารถเพื่อหาสมาชิกวง
2017-2018 พรีเดบิวต์ 2018.09.21 เดบิวต์
2017.8 𝐑𝐄𝐀𝐋! 𝐏𝐑𝐎𝐉𝐄𝐂𝐓 
     2017.09.01  <HOW OLD R U>
     2017.12.15   <Can't Stop>
     2018.03.20 <JUMP UP> 
     2018.06.11  <Handz Up>
     2018.09.21 เพลงเดบิวต์ <Enough>
2019.03.04  𝐆𝐫𝐨𝐰𝐢𝐧𝐠 𝐏𝐫𝐨𝐣𝐞𝐜𝐭 
     2019.03.29 <Oh My Gosh>
     2019.07.23 <Too Busy>
2019.12.09 𝐈=𝐔=𝐖𝐄 𝐏𝐫𝐨𝐣𝐞𝐜𝐭
     2019.12.20-2020.01.06 < I=U=WE：Prologue >
     2020.11.24-2021.01.08 < I=U=WE：I >
     2021.08.11-2021.09.14 < I=U=WE：U >
เจ้าชายค็อนสตันทีนแห่งบาวาเรีย

เจ้าชายค็อนสตันทีนแห่งบาวาเรีย  ประสูติเมื่อวันที่ 15 สิงหาคม 2463 เป็นพระโอรสพระองค์ใหญ่ในเจ้าชายอาดัลแบร์ทแห่งบาวาเรีย (พ.ศ. 2429-2513) และเคาน์เตสเอากุสเทอ มีพระอนุชา 1 พระองค์คือ เจ้าชายอเล็กซานเดอร์แห่งบาวาเรีย ในปี 2482 พระองค์ทรงถูกเกณฑ์ทหาร แต่พระองค์ก็ทรงงานในด้านการทหารด้วย แต่ทรงงานได้ไม่นาน ในปี 2484 พระองค์ทรงถูกปลดออกจากตำแหน่งทหาร โดยเมื่อทรงงดภารกิจจากทหารแล้ว 1 ปีต่อมา ในปี 2485 ทรงไปศึกษาด้านกฎหมาย ณ มหาวิทยาลัยไฟรบวร์ค ณ ไฟรบวร์คอิมไบรส์เกา และทรงจบการศึกษาในปี 2487 ต่อมาพระองค์ได้ไปทรงงานที่คาลส์รูเออ พระองค์ทรงงานได้ไม่นานก็ถูกจับในฐานะมีส่วนเกี่ยวข้องใน แผนลับ 20 กรกฎาคม และทรงถูกคุมขังในสงครามโลกครั้งที่สอง ในระยะหนึ่ง
เสกสมรส.
เจ้าชายค็อนสตันทีนแห่งบาวาเรีย ทรงเสกสมรสครั้งแรกกับ เจ้าหญิงมารีอา อเดเนกแห่งโฮเอินท์ซ็อลเลิร์น-ซีคมาริงเงิน เมื่อวันที่ 26 สิงหาคม 2485 และต่อมาหย่างร้างในวันที่ 24 มีนาคม 2494 มีพระโอรส 2 พระองค์คือ
14 สิงหาคม 2496 พระองค์ทรงเสกสมรสใหม่กับ เคาน์เตสเฮเลน มีพระธิดา 1 พระองค์คือ 
เจ้าชายค็อนสตันทีนแห่งบาวาเรีย สิ้นพระชนม์เมื่อวันที่ 30 กรกฎาคม 2512 สิริพระชันษา 48 ปี จากเหตุเครื่องบินตก ที่รัฐบาเดิน-เวือร์ทเทิมแบร์ค
มาร์โก ซีโมเน

มาร์โก ซีโมเน (เกิดวันที่ 7 มกราคม พ.ศ. 2512) เป็นอดีตนักฟุตบอลชาวอิตาลี เล่นในตำแหน่งกองหน้า และปีก เขาเคยได้แชมป์เซเรียอา 4 สมัยและยูฟ่าแชมเปียนส์ลีก 2 สมัยกับเอซี มิลาน อีกทั้งยังเคยลงเล่นให้กับปารีแซ็ง-แฌร์แม็ง และ มอนาโก รวมถึงทีมชาติอิตาลี มาร์โกเคยเป็นหัวหน้าผู้ฝึกสอนของราชบุรี มิตรผล ในไทยลีก
พระฤษภนาถ

พระฤษภเทพ  หรือ พระฤษภนาถ  เป็นตีรถังกร (ศาสดา) องค์แรกของศาสนาเชน ในบรรดาตีรถังกรทั้ง 24 องค์ของจักรวาลปัจจุบัน เชื่อกันว่าพระองค์มีชีวิตอยู่เมื่อนับหลายล้านล้านล้านปีก่อน (billions of billions) อีกพระนามของพระองค์คือ อาทินาถ (ที่พึ่งองค์แรก) หรือ อาทีศวร (พระอิศวรองค์แรก) ยุคาทิเทพ (เทพองค์แรกของยุค) ประถมราชา (ราชาองค์แรก) และ เนเภยะ อันแปลว่า บุตรของพระเจ้านาภิ พระองค์เป็นหนึ่งในสี่ตีรถังกรที่ได้รับการเคารพสูงสุดในศาสนาเชน ได้แก่ พระฤษภนาถ, พระมหาวีระ, พระปารศวนาถ และ พระเนมินาถ
ตามเอกสารของเชนเล่าว่า พระฤษภนาถเป็นพระราชโอรสของพระเจ้านาภิและพระนางมรุเทวีแห่งกรุงอโยธยาหรือเมืองวินิตาทางตอนเหนือของอินเดีย ต่อมาอภิเษกสมรสกับพระมเหสีสองพระองค์คือพระนางสุนันทาและพระนางสุมังคลา มีบุตรกับพระนางสุมังคลาด้วยกัน 99 พระองค์ หนึ่งในนั้นคือพระเจ้าจักรพรรดิองค์แรกคือพระเจ้าภรตจักรพรรดิ และพระราชธิดาหนึ่งพระองค์นามว่าพราหมี และมีบุตรกับพระนางสุนันทา ได้แก่ พระพาหุพลี พระราชโอรสพระองค์แรก และสุนทรี (Sundari) หลังการเสียชีวิตของนางนิลันชนา (Nilanjana) หนึ่งในนางรำ พระองค์ได้รู้แจ้งถึงธรรมชาติในความเป็นไปของโลก และเกิดประสงค์จะสละราชสมบัติออกผนวช
หลังสละราชสมบัติและออกบวช พระฤษภนาถได้ออกเร่ร่อนโดยปราศจากอาหารเป็นเวลาหนึ่งปีเต็ม ในวันที่พระองค์ได้รับอาหารเป็นวันแรกในรอบปีนั้น ศาสนิกชนฉลองกันเป็นวัน Akshaya Tritiya จากนั้นจึงเข้าสู่โมกษะตามคติเชน บนเขาไกรลาส (Kailash) คัมภีร์เล่มอาทิปุราณะ (Adi Purana) ของไชนเสนา (Jinasena) คือเอกสารที่บันทึกประวัติชีวิตของพระองค์ การสร้างรูปเคารพและประติมาณวิทยาของพระงอค์ประกอบด้วยรูปเคารพขนาดมหึมา เช่น เทวรูปแห่งอสิงหา และเทวรูปต่าง ๆ ใน เขาโคปชาล (Gopachal hill) สัญลักษณ์ประจำพระองค์คือกระทิง, ต้น Nyagrodha, โคมุขยักษา (Gomukha Yaksha - ยักษ์ที่มีหน้าเป็นกระทิง) และจักเรศวารียักษี (Chakreshvari Yakshi)
กองกำลังเฉพาะกิจโอดิน

กองกำลังเฉพาะกิจโอดิน  เป็นชื่อตัวย่อสำหรับสังเกตการณ์, ตรวจจับ, พิสูจน์ และต่อต้าน เป็นกองพันแผนกการบินทหารบกสหรัฐกองทัพบกสหรัฐที่ได้รับการก่อตั้งขึ้นในเดือนสิงหาคม ค.ศ. 2006 เพื่อดำเนินการลาดตระเวน, เฝ้าระวัง และการได้มาซึ่งเป้าหมาย (RSTA) เพื่อต่อสู้กับผู้ปฏิบัติการก่อความไม่สงบของระเบิดแสวงเครื่องในประเทศอิรัก
หน่วยนี้ได้รับการก่อตั้งที่ฟอร์ตฮูด รัฐเท็กซัส และได้กรีธาพลครั้งแรกในเดือนตุลาคม ค.ศ. 2006 บทความของกองทัพบกกล่าวว่าหน่วยนี้มีวัตถุประสงค์เพื่อตอบสนอง "ความต้องการที่สำคัญในการ 'ชนะหลังทาง' โดยใช้ทรัพย์สินการบินกองทัพบก เพื่อจับตามองอย่างต่อเนื่องในพื้นที่ที่มีความเสี่ยงสำหรับระเบิดแสวงเครื่อง" กองทัพบกสหรัฐได้จัดตั้งกองกำลังเฉพาะกิจโอดินในฐานะโครงการความสามารถในการตอบสนองที่รวดเร็วซึ่งพิสูจน์แล้วว่ามีประสิทธิภาพ ดังนั้นจึงมีผลบังคับใช้ในการกำหนดทิศทางของกระทรวงกลาโหมในการจัดตั้งโครงการกองทัพอากาศเสรีและภารกิจอื่น ๆ ที่เกี่ยวข้องกับไอเอสอาร์
โอดินเป็นหน่วยเดียวของกองทัพบกที่ดำเนินการบินยานพาหนะทางอากาศไร้คนขับเอ็มคิว-1บี วอริเออร์-แอลฟา สร้างโดยระบบการบินเจเนอรัลอะตอมมิก ยานพาหนะทางอากาศไร้คนขับลูกผสมมีแพ็คเกจเซ็นเซอร์ผสมผสานเซ็นเซอร์ชนิดให้แสงไฟฟ้าขั้นสูง รวมถึงระบบตรวจการณ์อินฟราเรด และเรดาร์ช่องเปิดสังเคราะห์พร้อมกับเครื่องวัดระยะทางด้วยแสงเลเซอร์และอุปกรณ์ชี้เป้าด้วยเลเซอร์ ต่อมาเป็นวงเป้าหมายสำหรับการโจมตีด้วยขีปนาวุธเฮลไฟร์และลูกระเบิดนำวิถีด้วยเลเซอร์
เมื่อเดือนกันยายน ค.ศ. 2007 วอริเออร์-แอลฟา ใช้เวลาในการบินกว่า 6,000 ชั่วโมง และมีส่วนร่วมในการสังหารผู้ก่อความไม่สงบ 3,000 คนในอิรัก
กองกำลังเฉพาะกิจได้ฝึกผู้ปฏิบัติการสำหรับใช้งาน, สำรอง และกองกำลังรักษาความมั่นคงแห่งชาติ นักวิเคราะห์เหล่านี้ทำงานกับหน่วยงานทุกประเภทรวมถึงหน่วยลับสุดยอดของกองทัพ
กองกำลังเฉพาะกิจโอดินได้รับรางวัลยกย่องหน่วย (กองทัพบก) สำหรับการทำงานกับกองทหารราบที่ 25
กองทัพนี้ได้จัดตั้งกองกำลังพี่น้องคือกองกำลังเฉพาะกิจโอดิน-เอ ซึ่งเป็นหน่วยในอัฟกานิสถาน หลังจาก "ปฎิบัติการรุ่งอรุณใหม่" (OND) กองกำลังเฉพาะกิจโอดินอยู่ในตำแหน่งที่ไม่เปิดเผยชั่วคราวจนกว่าจะมีการเคลื่อนย้ายไปยังอัฟกานิสถานเพื่อรวมทั้งกองกำลังเฉพาะกิจโอดิน และกองกำลังเฉพาะกิจโอดิน-เอ เข้าด้วยกันในฐานะกองกำลังเฉพาะกิจโอดิน-อี ปฏิบัติการเสรีภาพยั่งยืน โดยมีหลายหน่วยงานย่อยในกองกำลังเฉพาะกิจ ได้แก่ ไฮไลต์เตอร์, เดสเซิร์ตเอาล์ และไนต์อีเกิล ต่อชื่อเสียงเล็กน้อย
เมื่อวันที่ 23 กุมภาพันธ์ ค.ศ. 2009 กองกำลังเฉพาะกิจโอดินได้ทำการเปิดตัวเอ็มคิว-1บี วอริเออร์-แอลฟา ขีปนาวุธต่อสู้ครั้งแรก
อาซีซุลฮัซนี อาวัง

โมฮัมมัด อาซีซุลฮัซนี บิน อาวัง (5 มกราคม ค.ศ. 1988 —) เป็นนักกีฬาจักรยานลู่ชาวมาเลเซีย เขาได้รับรางวัลเหรียญทองแดงในประเภทคีรินจากการแข่งขันกีฬาจักรยานในโอลิมปิกฤดูร้อน 2016 และเหรียญทองจากการแข่งขันจักรยานลู่ชิงแชมป์โลก 2017 และกีฬาจักรยานในเอเชียนเกมส์ 2010
ประวัติ.
ในปี ค.ศ. 2010 อาซีซุลฮัซนีได้รับรางวัลเหรียญทองจากการแข่งขันจักรยานประเภทลู่ในกีฬาเอเชียนเกมส์ 2010 จากนั้นเขาได้รับรางวัลเหรียญเงินจากการแข่งขันกีฬาเครือจักรภพ 2014 ในประเภททีมสปรินต์ และในการแข่งขันจักรยานลู่ชิงแชมป์โลก 2010 ที่เมืองแบเลอรุบ ประเทศเดนมาร์ก อาซีซุลฮัซนีได้รับเหรียญเงินจากการแข่งประเภทคีริน 
เมื่อเดือนกุมภาพันธ์ ค.ศ. 2011 อาซีซุลฮัซนีได้รับอุบัติเหตุในรอบสุดท้ายของการแข่งขันประเภทคีริน ในการแข่งขันรายการเวิลด์คัพที่เมืองแมนเชสเตอร์ ซึ่งเขาได้รับบาดเจ็บสาหัสเนื่องจากมีเศษไม้ยาวประมาณ 20 ซม. ทิ่มแทงทะลุผ่านขาซ้ายของเขา ทำให้เขาถูกตัดสิทธิ์ออกจากการแข่งขันชิงแชมป์โลกในปีนั้น หลังจากที่ใช้เวลาพักฟื้นอาการบาดเจ็บเขาได้เข้าร่วมการแข่งขันกีฬาโอลิมปิกฤดูร้อน 2012 ที่ลอนดอน
ในปี ค.ศ. 2015 ในการแข่งขันจักรยานประเภทลู่รายการจักรยานลู่ชิงแชมป์โลก 2015 จัดขึ้นที่ประเทศฝรั่งเศส อาซีซุลฮัซนีได้รับเหรียญทองแดงจากการแข่งประเภทคีริน
สเปกตรัม (กลุ่มดนตรี)

สเปกตรัม  เป็นกลุ่มบอยแบนด์เกาหลีใต้ภายใต้สังกัด WYNN Entertainment ประกอบด้วยสมาชิก 7 คน ได้แก่ มินแจ, ดงกยู, แจฮัน, ฮวารัง, วิลเลียน, อึนจุน และ ดงยุน จะเปิดตัวในเดือนตุลาคม 2017 แต่เนื่องจากการเข้าร่วม ทำให้ทางต้นสังกัดต้องเลื่อนออกไปเป็นปี 2018 พวกเขาเปิดตัวครั้งแรกเมื่อวันที่ 9 พฤษภาคม 2018 กับมินิอัลบั้ม "Be Born" และเปิดตัวอย่างเป็นทางการในวันที่ 10 พฤษภาคมผ่านเวทีการประกวดในเอ็มเคานต์ดาวน์
ประวัติ.
การเสียชีวิตของดงยุน.
เมื่อวันที่ 27 กรกฎาคม พ.ศ. 2018 ดงยุนสมาชิกวง Spectrum ได้เสียชีวิตลงด้วยวัยเพียง 20 ปี
นาอูรูเบียมา

"นาอูรูเบียมา" ("นาอูรู ถิ่นฐานของเรา" ใน นาอูรู) เป็น เพลงชาติ ประเทศนาอูรู 
เนื้อหาของเพลง.
เพลงชาตินี้เนื้อร้องประพันธ์โดย Margaret Hendrie ทำนองประพันธ์โดย ลอเรนซ์ เฮนรี่ ฮิกส์ 
นาอูรูใช้เพลงนี้ในปี 1968 เมื่อเมื่อครั้งเป็นผู้ปกครองประเทศ
เดอะแบนเนอร์ออฟฟรีดอม

เดอะ แบนเนอร์ ออฟ ฟรีดอม แปลว่า ธงไตรรงค์แห่งอิสรภาพ  เป็น เพลงชาติ ของ ซามัว ทั้งประโยค(ซึ่งให้เกียรติธงของประเทศ) และเพลง คำร้อง และ ทำนองประพันธ์โดย Sauni Iiga Kuresa ซามัวได้ใช้ The Banner of Freedom เป็นเพลงชาติเมื่อได้รับอิสรภาพจาก นิวซีแลนด์ ในปี ค.ศ. 1962
เตราเค ไกนิ คิริบาติ

เตราเค ไกนิ คิริบาติ (Teirake Kaini Kiribati) หรือ ลุกขึ้นเถิดคิริบาติ เป็น เพลงชาติ ประเทศคิริบาส คำร้องและทำนองประพันธ์โดย อูเรียม และนำมาใช้ในปี ค.ศ. 1979
เบเลา เรกิด

เบลา เรกิด Belau rekid (ปาเลาของเรา) เป็น เพลงชาติ ของ ประเทศปาเลา ถูกนำมาใช้อย่างเป็นทางการในปี ค.ศ. 1980 เพลงนี้ประพันธ์โดย Ymesei O. Ezekiel ซึ่งมีการรวมประโยคของนักเขียนหลายคนไว้ด้วยกัน
ณวัสน์ ภู่พันธัชสีห์

ณวัสน์ ภู่พันธัชสีห์ (เกิด 15 มกราคม พ.ศ. 2539) ชื่อเล่น ภณ เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักจากละครเรื่อง "ตราบาปสีชมพู" และ "คุณพี่เจ้าขาดิฉันเป็นห่านมิใช่หงส์ "
ประวัติ.
ครอบครัว.
ณวัสน์ เป็นบุตรชายของ พลตำรวจตรี ทัตต์ธงสักก์ ภู่พันธัชสีห์ อดีตผู้บังคับการตำรวจภูธรจังหวัดสตูล กับ คุณชณุตพร วิศิษฏโสภณ อดีตนางเอกในภาพยนตร์ดัง เรื่อง “เพื่อนแพง” (พ.ศ. 2526) และเรื่อง “พลอยทะเล” ณวัสน์มี พี่-น้องจำนวน 2 คน พี่สาว 1 คน และพี่ชาย 1 คน ตนเองเป็นบุตรชายคนเล็ก
เข้าสู่วงการบันเทิง.
เส้นทางการเข้าสูวงการบันเทิงของหนุ่มภณ เริ่มมาจากการเป็นเดือนคณะวิศวกรรมศาสตร์ เดือนสถาบัน และยังได้รับเลือกให้เป็นผู้อัญเชิญพระมหาพิชัยมงกุฎ ในพิธีรับเข็มประดับไทด์ พระจอมเกล้าฯ ลาดกระบัง ปี 2558 นอกจากนี้ยังเคยเข้าร่วมการประกวด “หนุ่มสาวดาวเมขลา ปี 2556” โดยคว้ารางวัลขวัญใจช่างภาพมาครอง และได้รับรางวัลชนะเลิศหนุ่มว้าว จากการประกวด มิเนเร่ สาววิ้ง หนุ่มว้าว ปี 2 เมื่อปี 2558 อีกด้วย ภายหลังภณจึงถูกชักชวนให้เข้าสู่วงการบันเทิงอย่างเต็มตัว
ในปี พ.ศ. 2560 ภณได้เริ่มงานแสดงเรื่องแรก สายลับจับแอ๊บ เป็นละครเรื่องแรกของหนุ่มภณ รับบท พันธิตร ผู้กำกับภาพยนตร์หน้าใหม่ ประกบคู่กับนักแสดงสาว โซซีน-ปัณณ์ญาณัช ต่อมาภณก็ได้รับโอกาสทางการแสดงอย่างต่อเนื่อง โดยได้รับบทที่เด่นขึ้นในเรื่อง เสน่ห์รักนางซิน โดยรับบทเป็น อินทัช หนุ่มหล่อเจ้าของธุรกิจสิ่งทอ เพื่อนสนิทของพระเอก
ต่อมารับบทเป็นพระเอกเต็มตัวเรื่องแรกในละคร ตราบาปสีชมพู ละครแนวดราม่าเข้มข้น ซึ่งพระเอกของเรื่องนั้นมีปมในอดีตและมีหลายอารมณ์ ถือเป็นละครสร้างชื่อเสียงให้กับณวัสน์ในฐานะพระเอกนำเดี่ยวเรื่องแรก
ชีวิตส่วนตัว.
ปัจจุบันกำลังคบหาดูใจกับ ญดา สุวรรณปัฏนะ หรือ คุกกี้ นักแสดงช่องวัน 31 ได้ฉายาว่า คู่รักนักวิ่ง เนื่องจากชื่นชอบการออกกำลังกาย การวิ่ง ปั่นจักรยานเหมือนกัน
Lifestyle และความสนใจ.
นอกจากการแสดง ณวัสน์มีความสนใจในการเล่นดนตรีและกีฬา โดยเฉพาะกีฬาเอ็กซ์ตรีม" เช่น เวคบอร์ด เซิร์ฟบอร์ด เซิร์ฟสเก็ต รวมถึงการวิ่ง ปั่นจักรยาน และการแข่งขันไตรกีฬา <br>
โดยในปี 2023 ณวัสน์สามารถวิ่งจบมาราธอนแรกในรายการ Tokyo Marathon 2023 ซึ่งเป็น "World Major Marathon" ครั้งแรก และปีถัดมา ณวัสน์ได้เข้าร่วมรายการ Berlin Marathon 2024 ถือเป็น World Major Marathon ครั้งที่ 2 โดยเป้าหมายของเขาคือการเก็บ 6 Stars World Major Marathon ให้ได้
เจ้าชายรัสโซแห่งบาวาเรีย

เจ้าชายรัสโซแห่งบาวาเรีย  ประสูติเมื่อวันที่ 24 พฤษภาคม 2469 เป็นพระโอรสพระองค์เล็กใน เจ้าชายฟรันซ์แห่งบาวาเรีย กับ เจ้าหญิงอิซาเบลลา อันโทเนียแห่งครอย
เสกสมรส.
เจ้าชายรัสโซแห่งบาวาเรีย ทรงเสกสมรสกับ เจ้าหญิงเตเรซาแห่งบาวาเรีย เมื่อวันที่ 17 ตุลาคม 2498 มีพระบุตร 7 พระองค์ คือ
เจ้าชายรัสโซแห่งบาวาเรีย สิ้นพระชนม์ลงเมื่อวันที่ 12 กันยายน 2554 สิริพระชันษา 85 ปี
สถาบันการอนุรักษ์ทางทะเล

สถาบันการอนุรักษ์ทางทะเล  เป็นองค์การการอนุรักษ์ทางทะเลที่ไม่หวังผลกำไรซึ่งได้รับการยกเว้นภาษี ที่ทำงานเพื่อวินิจฉัยและปกป้องระบบนิเวศมหาสมุทรที่เปราะบางทั่วโลก องค์การนี้มีสำนักงานใหญ่ในซีแอตเทิล รัฐวอชิงตัน และมีสำนักงานในวอชิงตัน ดี.ซี. และเกล็นเอลเลน รัฐแคลิฟอร์เนีย
หน้าที่.
สถาบันการอนุรักษ์ทางทะเลเป็นองค์การที่ไม่แสวงหาผลกำไรและเป็นผู้นำในการเคลื่อนไหวระดับโลกเพื่อปกป้องมหาสมุทรของโลก โดยทำงานร่วมกับนักวิทยาศาสตร์, นักการเมือง, เจ้าหน้าที่ของรัฐ และองค์การอื่น ๆ สถาบันการอนุรักษ์ทางทะเลดำเนินงานทั่วโลกเพื่อปกป้องระบบนิเวศของมหาสมุทรที่มีช่องโหว่และสายพันธุ์ที่อยู่ภายใน
สถาบันการอนุรักษ์ทางทะเล ใช้วิทยาศาสตร์ทางทะเลและการวิจัยเพื่อระบุสถานที่ของมหาสมุทรที่สำคัญที่สุดทางนิเวศวิทยาจากนั้นจึงสนับสนุนการคุ้มครองบริเวณดังกล่าว งานนี้เกี่ยวข้องกับการทำความเข้าใจถึงภัยคุกคามที่สำคัญต่อสถานที่ที่มีลักษณะเฉพาะและแหล่งอาศัยของสายพันธุ์ที่ได้รับผลกระทบ ด้วยนโยบายการอนุรักษ์ที่มีประสบการณ์จากทศวรรษที่ผ่านมาเป็นแนวทางในการทำงานอย่างต่อเนื่อง
ทั้งนี้ สถาบันการอนุรักษ์ทางทะเลเป็นองค์การการกุศลที่ได้รับการจัดอันดับระดับสี่ดาวโดยชาริตีเนวิเกเตอร์
ชื่อก่อนหน้า.
สถาบันชีววิทยาการอนุรักษ์ทางทะเล (Marine Conservation Biology Institute) ค.ศ. 1996–2011
โออาไรส์ออลยูซันส์

"โออะไรส์ออลยูซันส์"  เป็นเพลงชาติของประเทศปาปัวนิวกินี
ประวัติ.
มีการบัญญัติ 'พระราชบัญญัติอัตลักษณ์แห่งชาติ' ของปาปัวนิวกินีใน ค.ศ. 1971 เพื่อสร้างแรงบันดาลใจให้ประเทศสร้างธงประจำชาติ สัญลักษณ์ประจำชาติจำชาติ และเพลงชาติ
ธงและสัญลักษณ์ประจำชาติปาปัวนิวกินีถูกนำมาใช้เมื่อสี่ปีก่อน อย่างไรก็ตามเพลงชาติยังไม่มีการยืนยันจนกระทั่ง ค.ศ.1975 แม้ว่าจะมีหลายเพลงที่ถูกส่งเข้ามาเพื่อนำมาใช้เป็นเพลงชาติ สภาผู้บริหารแห่งชาติตัดสินใจภายหนึ่งสัปดาห์ ก่อนวันประกาศอิสรภาพของประเทศ (10 กันยายน ค.ศ. 1975) เพื่อนำเพลงที่ประพันธ์โดยโทมัส แชคเลดี (1917–2006) หัวหน้าวงโยธวาทิตของ ตำรวจหลวงปาปัวนิวกินี มาใช้งาน
ซัมซุง กาแลคซีเอส 10

ซัมซุง กาแลคซีเอส 10 (ชื่อรหัส Beyond) เป็นสมาร์ตโฟนลำดับที่ 10 ในชุดซัมซุง กาแลคซีเอส เปิดตัวเมื่อวันที่ 20 กุมภาพันธ์ ค.ศ. 2019 ในงานกาแลคซีอันแพกด์ที่เมืองซานฟรานซิสโก สหรัฐอเมริกา ซัมซุง กาแลคซีเอส 10 ประกอบด้วย 4 รุ่นได้แก่ เอส 10อี, เอส 10, เอส 10 พลัสและเอส 10 5จี ซัมซุง กาแลคซี เอส 10 มีการพัฒนาจากรุ่นก่อน เช่น จอแสดงผลแบบ Infinity-O display ทำให้มีพื้นที่แสดงผลมากกว่าเดิมและมีเพียงรูกล้องหน้าด้านขวา, การสแกนลายนิ้วมือแบบอัลตราโซนิกบนจอ (ยกเว้นรุ่นเอส 10อี), กล้องหลัง 3 ตัว (ยกเว้นรุ่นเอส 10อี มีกล้องหลัง 2 ตัวและเอส 10 5จี มีกล้องหลัง 4 ตัว) วางจำหน่ายในสหรัฐ วันที่ 8 มีนาคม ค.ศ. 2019
วรากร ศวัสกร

วรากร ศวัสกร (ชื่อเล่น: แชป) เกิดเมื่อวันที่ 12 กันยายน พ.ศ. 2535 เป็นนักแสดงและนายแบบชาวไทยเขาเริ่มเข้าวงการบันเทิงถ่ายแบบและโฆษณาต่าง ๆ มีผลงานละครเรื่องแรก ได้แก่ สามี ภายหลังเซ็นสัญญาเป็นนักแสดงสังกัดช่อง 7 เอชดี ในปี 2560 เป็นพระเอกละครเรื่องแรกคือ "สื่อสองโลก"
ประวัติ.
วรากร ศวัสกร มีชื่อเล่นว่า แชป เกิดเมื่อวันที่ 12 กันยายน พ.ศ. 2535 ที่จังหวัดนครราชสีมา สำเร็จการศึกษาในระดับไฮสคูลจากประเทศเยอรมนี และสำเร็จการศึกษาระดับอุดมศึกษาที่สาขาสื่อสารการตลาด คณะนิเทศศาสตร์ มหาวิทยาลัยรังสิต มีพี่สาว 1 คน พี่ชาย 2 คน เป็นคนที่ 4
การทำงาน.
เขาเริ่มเข้าวงการบันเทิงถ่ายแบบและโฆษณาต่าง ๆ ต่อมาในปี 2555 เขาเซ็นสัญญากับสังกัดค่ายช่อง 3 เอชดี ทีวีซีน แชปมีผลงานละครเรื่องแรก ๆ ได้แก่ สามี ปาฏิหาริย์รักข้ามขอบฟ้า และ บุรำปรัมปรา จนหมดสัญญาในปี 2559 ในปี 2560 เขาเซ็นสัญญากับช่อง 7 เอชดี และมีผลงานละคร เช่น "สื่อสองโลก", "ว่าความตามรัก", "เจ้าสาวช่างยนต์"เป็นต้น 
ปัจจุบัน กำลังคบหาดูใจกับ ไอซ์ อธิชนัน ศรีเสวก
เอชเอ็นบี

เอชเอ็นบี  เป็นบอยแบนด์จากเกาหลีใต้ที่ก่อตั้งโดย HF Music Company ซึ่งบริหารงานโดยแฮปปีเฟซเอนเตอร์เทนเมนต์ พวกเขาเปิดตัวครั้งแรกในเดือนพฤษภาคม พ.ศ. 2560 และจะเปิดตัวอย่างเป็นทางการใน พ.ศ. 2562 ประกอบด้วยสมาชิก 5 คนคือ ยงกึน, ฮย็อนซู, อูด็อม, จินย็อง และมินฮวัน
แยกลาดพร้าว

แยกลาดพร้าว หรือ "ห้าแยกลาดพร้าว" ในอดีตนิยมเรียกว่า "ปากทางลาดพร้าว" เป็นทางแยกในพื้นที่แขวงจอมพลและแขวงจตุจักร เขตจตุจักร กรุงเทพมหานคร ซึ่งเป็นจุดตัดของถนนวิภาวดีรังสิตกับถนนพหลโยธิน และยังเป็นต้นทางของถนนลาดพร้าวที่แยกออกมาต่างหาก บริเวณโดยรอบมีศูนย์การค้า สวนสาธารณะ และสถานที่ราชการมากมาย
แยกลาดพร้าวถูกยกให้เป็น 1 ใน 10 ทำเลพักอาศัยที่โดดเด่นที่สุดในประเทศไทยตั้งแต่ปี พ.ศ. 2559 ร่วมกับย่านพหลโยธิน หมอชิต และบางซื่อ โดยเฉพาะการเดินทางซึ่งแยกลาดพร้าวนี้จะเป็นจุดรวมของรถไฟฟ้าทั้งหมด 7 สาย และจะกลายเป็นจุดเชื่อมต่อที่ใหญ่ที่สุดในกรุงเทพมหานคร ซึ่งรู้จักกันในชื่อ ศูนย์คมนาคมพหลโยธิน
เจ้าชายอันพย็อง

เจ้าชายอันพย็อง (안평대군; 18 ตุลาคม 1961 - 18 พฤศจิกายน 1996) พระนามเดิม ลีย็อง (이용) เจ้าชายแห่ง ราชวงศ์โชซ็อน พระองค์ประสูติเมื่อวันที่ 18 ตุลาคม พ.ศ. 1961 โดยเป็นพระราชโอรสองค์ที่ 4 ของ พระเจ้าเซจงมหาราช พระราชาลำดับที่ 4 ที่ประสูติแต่ พระนางโซฮ็อน พระองค์ได้รับการสถาปนาเป็น เจ้าชายอันพย็อง เมื่อ พ.ศ. 1973
ในรัชสมัย พระเจ้าทันจง พระราชาลำดับที่ 6 ผู้เป็นพระราชนัดดาที่ยังเยาว์ เจ้าชายอันพย็องซึ่งมีพระปรีชาสามารถทางด้านการเขียนได้พยายามที่จะฟื้นฟูพระราชอำนาจของพระเจ้าทันจงให้กลับคืนมาเช่นเดียวกับ เจ้าชายซูยัง พระเชษฐาร่วมพระมารดาซึ่งมีพระปรีชาสามารถทางด้านการทหารเพราะอำนาจทั้งหมดตกอยู่ในกำมือของสองผู้สำเร็จราชการแผ่นดินอย่าง ฮวังโบ อิน และ คิม จง-ซอ 
แต่ในเวลาต่อมาทั้ง ฮวังโบ อิน และ คิม จง-ซอ ได้พยายามเข้าหาเจ้าชายอันพย็องทำให้เจ้าชายซูยังเกิดความระแวงขึ้นจึงตัดสินพระทัยบุกเข้าไปสังหารสองผู้สำเร็จราชการถึงใน พระราชวังคย็องบก พร้อมกับบีบให้พระเจ้าทันจงมีพระราชโองการเนรเทศเจ้าชายอันพย็องไปยัง เกาะเชจู และในเวลาต่อมาเจ้าชายอันพย็องตัดสินพระทัยปลงพระชนม์พระองค์เองด้วยการผูกพระศอเมื่อวันที่ 18 พฤศจิกายน พ.ศ. 1996 หรือ 1 เดือนหลังจากฉลองพระชนมายุครบ 35 พรรษา
กีเซอลา มาร์เกรวีนแห่งไมเซิน

กีเซอลา มาร์เกรวีนแห่งไมเซิน  (พระนามเดิม:เจ้าหญิงกีเซอลาแห่งบาวาเรีย) ประสูติเมื่อวันที่ 7 กันยายน 2507 ทรงเป็นพระธิดาพระองค์สุดท้องใน เจ้าชายรัสโซแห่งบาวาเรีย กับ เจ้าหญิงเตเรซาแห่งบาวาเรีย ทรงเป็นพระราชปนัดดาใน พระเจ้าลุดวิจที่ 3 แห่งบาวาเรีย และยังทรงเป็นพระญาติห่างๆใน 
ในปี 2554 พระองค์ได้ เสด็จเข้าร่วมงานเสกสมรสของ เจ้าชายเกออร์ค ฟริดริช เจ้าชายแห่งปรัสเซีย และ เจ้าหญิงโซฟี เจ้าหญิงแห่งปรัสเซีย โดยถือเป็นเพื่อนเจ้าสาวอีกด้วย
เสกสมรส.
เจ้าหญิงกีเซอลาแห่งบาวาเรีย ทรงเสกสมรสกับ อเล็กซานเดอร์ มาร์คกราฟแห่งไมเซิน เมื่อวันที่ 3 เมษายน 2530 ณ เม็กซิโกซิตี ประเทศเม็กซิโก รับพระราชทานพระอิสริยยศ เจ้าหญิงแห่งซัคเซิน-เจเซเป พระชายา มีพระบุตร ดังนี้
ต่อมาเมื่อปี 2555 พระสวามีได้สืบพระอิสริยยศเป็น มาร์คกราฟแห่งไมเซิน พระองค์จึงได้รับเฉลิมพระอิสริยยศที่ มาร์เกรวีนแห่งไมเซิน พระชายา ปัจจุบันพระองค์และครอบครัวได้ประทับใน ฝรั่งเศส และเสด็จมาเยี่ยมพระญาติในบาวาเรีย เกือบทุกปี
เจ้าชายเกออร์ค ฟิลลิพแห่งซัคเซิน-เก็สซาเฟอ

เจ้าชายเกออร์ค ฟิลลิพแห่งซัคเซิน-เก็สซาเฟอ  ประสูติเมื่อวันที่ 24 พฤษภาคม 2531 ณ เม็กซิโกซิตี ประเทศเม็กซิโก ทรงเป็นพระโอรสพระองค์ใหญ่ใน อเล็กซานเดอร์ มาร์คกราฟแห่งไมเซิน กับ จิเซลา มาร์เกรวีนแห่งไมเซิน พระองค์ทรงเป็น รัชทายาทแห่งไมเซิน รัชทายาทลำดับที่ 1 ในการสืบพระอิสริยยศ มาร์คกราฟแห่งไมเซิน ถัดจาพระบิดา พระองค์ทรงมีพระญาติจากหลายราชวงศ์ คือ
ตามหลักแล้ว พระองค์ต้องดำรงพระอิสริยยศ เจ้าชายรัชทายาทแห่งไมเซิน แต่ในปี 2541 พระบิดาของพระองค์มีพระดำรัสว่า
<templatestyles src="แม่แบบ:คำพูด/style.css" />ลูกหลานของข้าพเจ้านั้น จะดำรงพระอิสริยยศเจ้าชายและเจ้าหญิงแห่งซัคเซิน-เก็สซาเฟอ ให้เป็นเจ้าสายเดิมจากราชวงศ์ เมื่อถึงเวลาจะได้พระอิสริยยศตามที่เขาควรจะได้
เจ้าชายดานีเอลแห่งซัคเซิน

เจ้าชายดานีเอลแห่งซัคเซิน  ประสูติเมื่อวันที่ 23 มิถุนายน 2518 ณ ดืสบวร์ค ประเทศเยอรมนี เป็นพระโอรสพระองค์ใหญ่ใน รูดิเกอร์ มาร์คกราฟแห่งไมเซิน กับ อัสตริด ลิเก พระองค์ทรงโต้แย้งกับเจ้าชายไมเคิล เจ้าชายแห่งซัคเซิน-ไวมาร์-ไอเซนัค ซึ่งทั้ง 2 พระองค์ทรงโต้แย้งในการเป็นหัวหน้าราชวงศ์เวททิน ขณะพระองค์ทรงเจริญพระชันษา 2-13 ปี ทรงพำนักใน ประเทศเยอรมนีตะวันตก ในเมืองเดรสเดิน จนกระทั่งเกิดเหตุการณ์ที่ชางเยอรมันจำได้ดีคือ กำแพงเบอร์ลิน พังถล่ม พระองค์จึงเสด็จไปพำนักนอกเมืองเป็นการถาวร เมื่อเจริญพระชันษา พระองค์ได้ทรงเข้าเรียนในโรงเรียนทหาร และศึกษาคณะเศรษฐศาสตร์ธุกิตที่อาเคิน และยังดำรงตำแหน่งหัวหน้ากองทัพลูกเสือสำรวจป่าไม้ จนกระทั่งสำเร็จการศึกษา จึงเสด็จกลับมาทรงงานในครอบครัวเกี่ยวกับการจัดนิทรรศการที่ปราสาทมอเซินครอป ซึ่งเป็นปราสาทประจำราชวงศ์ของพระองค์ 
ปี 2547 พระองค์ทรงดำรงตำแหน่งนายกเทศมนตรีเมืองโมริทซ์บวร์คและไมเซิน 
เสกสมรส.
เจ้าชายดานีเอลแห่งซัคเซิน ทรงใช้ชีวิตและหมั้นกับ คริสตินา ลันเดช เป็นเวลา 1 ปี ก่อนจะทรงแยกทางกันในปี 2542 ต่อมาปี 2554 ทรงเสกสมรสกับ แซนดร้า เชอเรอร์ นักวิทยาศาสตร์ชาวเยอรมัน มีพระบุตรคือ
งานอดิเรกประจำพระองค์คือ การล่าสัตว์และการเขียนงานลงในเว็บไซต์ ทรงสร้างเว็บไซต์ประจำพระองค์เพื่อประทานความรู้เรื่องโรคต่างๆแก่ประชาชน ซึ่งมีผู้เข้าชมกว่า 30,000คน/เรื่อง และยังทรงอุปถัมภ์ฟุตบอลประจำเมืองด้วย